Bygdasøvn eru annaðhvørt kommunalir stovnar ella sjálvsognar stovnar, sum eru góðkendir at reka musealt virksemi eftir bygdasavnslógini. Landið rindar góðkendum bygdasøvnum studning til rakstur, keyp av savnshúsum og fornminnum og umvæling av hesum. Rakstarstuðulin er 60% og íløgustuðulin 50%, um játtan annars er tøk á løgtingsfíggjarlógini. Stuðul kann útgjaldast sum forskot eftir góðkendari fíggjarætlan, sí bygdasavnslógina. 1. Ætlan fyri vanligan rakstur fyri komandi ár verður gjørd og send í seinasta lagi 1. desember árið fyri. 2. Søkt verður serstakt um stuðul til størri umvælingar, bygging og serlig framsýningar- og verkætlanartiltøk. 3. Grannskoðaður rakstrarroknskapur fyri farna ár verður sendur inn í seinasta lagi 1. mars. 4. Saman við rakstrarroknskapinum verður latin frágreiðing frá virksemi savnsins í farna ári. Her kanst tú søkja um stuðul til bygdasøvn, sum eru góðkend eftir bygdasavnslógini. Fíggjarætlan Fyri at fáa stuðul, skal fíggjarætlan fyri vanligan rakstur komandi ár verða send inn í seinasta lagi 1. desember. Oyðublað fæst her. Søvn Landsins senda síðan savninum fráboðan um upphæddina, sum sett er av til ætlaða virksemið. Fráboðanin er kortini treytað av, at játtan er tøk á Løgtingsfíggjarlógini árið eftir, tá studningurin verður útgoldin. Forskot Bygdasavnslógin heimilar, at forskot kann verða latið eftir góðkendari fíggjarætlan. Stuðulsforskot kann tó einans verða latið, um játtan er tøk í verandi fíggjarári. Stuðul til keyp, bygging og serligar verkætlanir Søkjast skal serstakt um stuðul til størri umvælingar, bygging og serligar verkætlanir, sum ikki eru afturvendandi. Í umsóknini skal vera útgreinað lýsing av verkætlanini við tíðarætlan og fíggjarætlan. Um eitt góðkent bygdasavn ætlar at keypa ella ogna sær fastogn, skal hetta góðkennast av Mentamálaráðnum. Umsókn verður send Søvnum Landsins, sum letur landsstýrismanninum tilmæli í málinum. Stuðul verður ikki latin til fastogn, ið er útvegað uttan loyvi, hvørki rakstrarstuðul ella stuðul til íløguna. Roknskapur Grannskoðaður roknskapur fyri farna ár skal sendast Søvnum Landsins í seinasta lagi 1. mars. Saman við rakstrarroknskapinum skal latast ein frágreiðing um virksemi savnsins í farna ári.